# Abel-csoport

### A Wikipédiából, a szabad lexikonból.

Az Abel-csoport vagy kommutatív csoport az olyan csoportok neve a matematikában, amelyekben a csoportművelet kommutatív.

Az Abel-csoportokat Niels Henrik Abel norvég matematikusról nevezték el.

Az Abel-csoportok esetén általában az additív jelölésmódot alkalmazzuk, azaz a művelet jele szorzás helyett összeadás és az egységelem neve nullelem, jele: 0. Ismételt összeadás esetén a szokásos rövidítést alkalmazzuk: x+x+x=3x.

## [szerkesztés] Példák

Minden ciklikus csoport kommutatív, mert bennük a csoportművelet visszavezethető az egész számok fölötti összeadásra: x+y = ma+na = (m + n)a = (n + m)a = na+ma = y+x (ez a multiplikatív jelöléssel így nézne ki: xy = aman = am + n = an + m = anam = yx).

További fontos példák Z, az egész számok additív csoportja, Q, a racionális számok additív csoportja, tehát az összadással, mint művelettel.

Adott p prímszámra a Prüfer-csoportot vagy kváziciklikus csoportot a következőképpen képezzük. Elemei azon komplex egységgyökök, amelyek rendje p valamelyik hatványa, a művelet a szorzás.

A valós és komplex számok az össszeadásra nézve, és a nemnulla valós és komplex számok a szorzásra nézve kommutatív csoportot alkotnak.

## [szerkesztés] Tulajdonságok

Egy Abel-csoport minden részcsoportja egyben normálosztó is.

Kommutatív csoportok részcsoportjai, faktorcsoportjai és direkt összegei is kommutativak. Ha G és H kommutatív csoport, akkor Hom(G, H), a G-ről H-ra való homomorfizmusok halmaza is kommutatív csoport.

## [szerkesztés] Véges Abel-csoportok

A véges Abel-csoportok alaptétele szerint minden véges Abel-csoport egyértelműen felbontható prímhatványrendű ciklikus csoportok direkt összegére. A tétel általánosítható a végesen generált Abel-csoportokra.

Véges Abel-csoportokra vonatkozó tétel Hajós tétele: ha a egy véges Abel-csoport alakú részhalmazainak komplexusszorzata, ahol minden elem pontosan egyféleképpen áll elő szorzatként, akkor valamelyik tényező csoport.

Véges Abel-csoportok minden irreducibilis reprezentációja egydimenziós (azaz a reprezentáció és a karakter ugyanaz). A duális csoport elemei az alakú fügvények lesznek, azaz a duális csoport izomorf az eredeti csoporttal.

## [szerkesztés] Végtelen Abel-csoportok

### [szerkesztés] Direkt szorzat, direkt összeg

### [szerkesztés] Osztható csoportok

Egy Abel-csoport osztható csoport, ha minden x elemre és minden n>1 természetes számra van olyan y elem, amire ny=x teljesül. Ilyen például a racionális számok Q csoportja.

Minden Abel-csoport osztható csoportba ágyazható. Minden osztható csoport előáll a racionális számok csoportja példányainak és kváziciklikus csoportok direkt szorzataként.

| Ez a matematikai tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../a/b/e/Abel-csoport.html"

Kategóriák: Csonkok (matematika) | Csonkok 2005 decemberéből | Absztrakt algebra

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Suomi
- Français
- עברית
- Italiano
- 日本語
- 한국어
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Сибирской
- Slovenčina
- Slovenščina
- Српски / Srpski
- Svenska
- Tiếng Việt
- 中文